text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000009", "text": "Vit hava ikki minni enn 2 samkomuhu\u0301s og eina kirkju, sum hv\u00f8rja viku eru sprenfull av \u00f8llum m\u00f8guligum go\u0301\u00f0um tilbo\u00f0um og tilt\u00f8kum fyri b\u00e6\u00f0i ungum og eldri. Vit hava ein kv\u00f8ldsku\u0301la, sum er a\u0301 sera h\u00f8gum st\u00f8\u00f0i vi\u00f0 alskyns go\u0301\u00f0um tilbo\u00f0um. Vit hava eitt sera virki\u00f0 eldrafelag vi\u00f0 egnum hu\u0301si, i\u00f0 a\u0301 ein o\u0301gvuliga go\u0301\u00f0an ha\u0301tt tekur s\u00e6r av at fja\u0301lga um gerandisdagin hja\u0301 teimum eldru. Vit hava fleiri matst\u00f8\u00f0, og hevur t.d. Resturant Muntra veruliga sett by\u0301in a\u0301 breddan i\u0301 mong, mong a\u0301r. (Nu\u0301 ma\u0301 eg bara frammanundan bi\u00f0ja um umbering, ti\u0301 eg havi heilt sikkurt gloym eina ru\u0301gvu, i\u00f0 eg burdi nevnt, og ru\u0301m er heldur ikki fyri \u00f8llum her) Ein go\u0301\u00f0ur vinur hja\u0301 m\u00e6r plagar annars skemtiliga at siga, at i\u0301 by\u0301um a\u0301 okkara st\u00f8dd a\u0301 flatlondum er ta\u00f0 fr\u00e6gasta, tu\u0301 finnur, ein pylsuvognur. \u2013 Eg ma\u0301 bara siga, at i\u0301 Fuglafir\u00f0i er sanniliga gott at vera."}, {"text_idx": "#000010", "text": "Ta\u0301 i\u00f0 vit so leggja afturat, at vit eru ein sera v\u00e6l u\u0301tbygd kommuna vi\u00f0 lutfalsligari li\u0301tlari skuld, so hava vit no\u0301gv at fegnast um. Vit eru t. d. n\u00e6stan komin a\u0301 ma\u0301l vi\u00f0 at loysa kloakkvi\u00f0urskiftini. Har mangla fyri uml 1,5 mill. kr. i\u0301 i\u0301l\u00f8gum, me\u00f0an onkrar a\u00f0rar kommunur, i\u00f0 vit samanbera okkum vi\u00f0, skulu bru\u0301ka 70. Vit eru n\u00e6stan komin a\u0301 ma\u0301l vi\u00f0 at veita \u00f8llum so\u0301ttreinsa\u00f0 vatn. Vit hava fyri ta\u00f0 mesta go\u0301\u00f0ar vegir. Vit hava vetrarfri\u00f0a\u00f0 fyri uml 20 a\u0301rum si\u0301\u00f0ani. (Ta\u00f0 stri\u0301\u00f0ast no\u0301gv vi\u00f0 enn) Vit hava no\u0301gv sera v\u00f8kur og fri\u0301\u00f0ka\u00f0 st\u00f8\u00f0 i\u0301 by\u0301num. Vit hava t\u00f8k grundstykkir. Vit hava eitt gott havnarlag, vit hava no\u0301gv arbei\u00f0spla\u0301ss og no\u0301gv framu\u0301r go\u0301\u00f0 virkir. I\u0301 mun til a\u00f0rar kommunur a\u0301 okkara st\u00f8dd hava vit eitt ri\u0301miliga ri\u0301kt handilsli\u0301v. Vit hava ikki minni enn tveir mi\u00f0na\u0301mssku\u0301lar inni i\u0301 okkara kommunu, og eg kundi saktans hildi\u00f0 a\u0301. Ja, i\u0301 Fuglafir\u00f0i er sanniliga gott at vera."}, {"text_idx": "#000011", "text": "Nu\u0301 kanska hetta ljo\u0301\u00f0ar eitt sindur sum reyp. Solei\u00f0is var ta\u00f0 als ikki \u00e6tla\u00f0 \u2013 og ta\u00f0 mesta av hesum omanfyri\u00adnevnda kann eg so als ikki perso\u0301nliga reypa m\u00e6r av a\u0301 nakran ha\u0301tt, og geri ta\u00f0 heldur ikki, men hetta er meira \u00e6tla\u00f0 sum eitt positivt i\u0301skoyti til sumt av ti\u0301 mest negativa, i\u00f0 bleiv sagt i\u0301 Mentanarhu\u0301sinum hetta kv\u00f8ldi\u00f0, har mann eina l\u00f8tu li\u0301kasum fekk ta fatan, at ta\u00f0 var bara spurningurin um ti\u0301\u00f0, hv\u00f8r i\u00f0 var seinastur og sl\u00f8kti."}]